VS002538
Datum: 1999-09-27T02:00:00.000+02:00
datum_sodbe_i_stopnje: 2010-04-07T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti
skupina: poškodbe hrbtenice in reber in njihove posledice
fischer: hudi primeri
odskodnina: 47.000 EUR (končni znesek odškodnine je bila ustrezno znižana glede na izplačano valorizirano zavarovalnino)
opombe: II Ips 180/2011 Revizija tožeče stranke je bilo delno ugodeno tako, da je bila višina odškodnine za pretrpljene telesne bolečine znižana za 5.000 EUR in odškodnina za duševne bolečine zaradi zmanjšane življenjske aktivnosti za 8.000 EUR.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Gradbeni tesar.

## Škodni dogodek

Poškodba na delovnem mestu - padec zaradi zdrsa lestve na ravni podlagi. Po lestvi se je nameraval povzpeti oder, 2 m visoko.

## Poškodba

Zlom XII. prsnega vretenca. Poškodba je bila zdravljena operacijsko, zdravljenje pa je trajalo približno 20 mesecev (običajno 6 do 9 mesecev).

## Telesne bolečine

15.000 EUR Hude stalne telesne bolečine - 5 dni, srednje hude občasne telesne bolečine - 3 tedne, stalne lahke telesne bolečine - 3 mesece, lahke občasne telesne bolečine pa od tedaj dalje in jih bo pri hoji, daljšem sedenju in večjih fizičnih obremenitvah tudi v prihodnje; trajno okvarjen ima namreč prsno ledveni segment.

#### Hospitalizacija

Operacija, 24 dni hospitalizacije.

#### Ambulantno zdravljenje

Obiski splošnega zdravnika, travmatologa, fizikalna terapija

#### Rehabilitacija

Fizikalna terapija, 2x rehabilitacija v zdravilišču (po 14 dni).

#### Nevšečnosti med zdravljenjem

2 tedna nepokreten, odvisen od tuje nege in pomoči. Urinski kateter, nošenje mavčnega steznika ves čas zdravljenja, ki ga je izrazito slabo prenašal, uporaba bergel in zaradi tega delna odvisnost od tuje pomoči, jemanje analgetikov (ki jih bo jemal tudi v prihodnje ob večjih bolečinah).

## Strah

Odškodnina ni bila revizijsko izpodbijana.

## Zmanjšanje življenjske aktivnosti

32.000 EUR ZŽA je 40%. Poškodovano vretence je ostalo deformirano - ostala je 30º kifoza v prsno ledvenem delu hrbtenice. Posledica je utesnjen hrbtenični kanal in nestabilnost; organizem se brani s posttravmatskimi sekundarnimi spremembami - izrastki med štirimi vretenci; to povzroča kronične funkcionalne motnje, kronični bolečinski lumbalni sindrom. Stanje je trajno. Okvarjeni sta dve križni korenini, kar povzroča senzibilnostne motnje v desni spodnji okončini. Gibljivost ledvene hrbtenice je za 55% omejena. Moč mišic prsno ledvene hrbtenice je oslabela, mišice so napete zaradi bolečinskega sindroma. Delovne sposobnosti so pomembno zmanjšane, kar je povzročilo motnje psihičnega ravnotežja. Zardi invalidnosti ima omejitev težkega fizičnega dela in od leta 2002 ne dobi več zaposlitve, zaradi česar ima psihične težave. Ni sposoben teka, skakanja, aktivnosti na višini, v prisilni drži, za dolgo sedenje in drugo fizično delo. Je zaskrbljen, pesimističen, umaknil se je iz socialnega življenja, napetost pa sprošča v družini; zato je poiskal je pomoč psihiatra in psihologa, čeprav ne razume zakaj bi bila ta potrebna, če je njegova poškodba fizična.

#### Opis invalidnosti

Je invalid III. kategorije.

---

ZOR člen 200